
OPIS I PRIMJENA PROIZVODA

ORSOSAN elastic je UV stabilna,  visokoelastična jednokomponentna cementna hidroizolacija na bazi cementa, akrilnih veziva i specijalnih modificirajućih dodataka. Namijenjena je za unutarnju i vanjsku primjenu te pruža trajnu zaštitu građevinskih konstrukcija od prodora vode pod pozitivnim i negativnim tlakom.

Primjenjuje se za hidroizolaciju: terasa i balkona, bazena i vodosprema, podrumskih i podzemnih građevina, garaža i parkirališta, rezervoara i spremnika za vodu, infrastrukturnih objekata, vodovodnih i kanalizacijskih sustava, područja izloženih povećanom hidrostatskom tlaku, prekida betoniranja i drugih kritičnih građevinskih detalja.

Može se ugrađivati na betonske podloge, zidove od opeke, porobetonske blokove, gips-kartonske ploče te druge mineralne građevinske podloge.

ORSOSAN elastic može se koristiti i kao zaštitni premaz armature u sustavima sanacije betonskih konstrukcija zajedno s proizvodima ORSOsan 02,ORSOFIX I, ORSOsan 04 i ORSOfix I.

Proizvod je prikladan za primjenu u vodospremama i rezervoarima za pitku vodu te u bazenskim sustavima izloženima djelovanju klorirane vode.

SVOJSTVA

· vodonepropusnost do 4 bara pozitivnog tlaka vode

· otpornost na negativni tlak vode do 1 bar

· UV stabilnost

· paropropusnost

· visoka elastičnost

· sposobnost premošćavanja pukotina

· izvrsna prionjivost na mineralne podloge

· dobra prionjivost bez prethodne impregnacije na kvalitetnim podlogama

· otpornost na visoke i niske temperature

· primjena na horizontalnim i vertikalnim površinama

· trajna fleksibilnost nakon stvrdnjavanja

· otpornost na smrzavanje i odmrzavanje

· trajna otpornost na kloriranu vodu

· za unutarnju i vanjsku primjenu

TEHNIČKI PODATCI

	Svojstvo
	Vrijednost

	Gustoća svježe mase
	približno 1,5 kg/l

	Boja
	siva

	Vrijeme obradivosti
	približno 2 sata pri +20 °C i 55 % relativne vlažnosti

	Minimalna debljina sloja
	1 mm

	Maksimalna debljina sloja
	3 mm

	Temperatura primjene
	+10 °C do +30 °C

	Prohodnost
                Ugradnja završnih slojeva
	nakon 24 sata

                nakon 24 sata

	Zatrpavanje građevinske jame
	nakon 3 dana

	Punjenje spremnika vodom
	nakon 7 dana

	Početna vlačna adhezija
	≥ 0,5 MPa

	Vlačna adhezija nakon kontakta s vodom
	≥ 0,5 MPa

	Vlačna adhezija nakon ciklusa smrzavanja i odmrzavanja
	≥ 0,5 MPa

	Vlačna adhezija nakon kontakta s kloriranom vodom
	≥ 0,5 MPa

	Pull-off adhezija na OSB ploču
	≥ 0,5 MPa

	Otpornost na pozitivni tlak vode
	do 4 bara

	Otpornost na negativni tlak vode
	do 1 bar

	
	


IZDAŠNOST

Potrošnja materijala ovisi o vrsti podloge, njezinoj hrapavosti i zahtijevanoj debljini hidroizolacijskog sustava.

Preporučena potrošnja:

· približno 1,2 – 1,5 kg/m² za prvi radni korak 

· približno 3,0 kg/m² za primjenu u dva radna koraka

          





NAČIN PRIMJENE

PRIPREMA PODLOGE

Podloga mora biti čvrsta, stabilna i očišćena od prašine, ostataka morta, viška betona, ulja, masti, boja, starih premaza i drugih nečistoća.

Radi poboljšanja prionjivosti podlogu je potrebno premazati odgovarajućom ORSOFIX V emulzijom. Kod kvalitetnih i standardno upojnih podloga koristiti ORSOFIX V emulziju.

Kod starih, djelomično degradiranih podloga koristiti ORSOFIX V glass emulziju.

Kod starih, jako dotrajalih, isušenih ili podloga upitne kvalitete preporučuje se primjena ORSOFIX V epoxy emulzije. ORSOFIX V epoxy emulzija preporučuje se i kod konstrukcija izloženih mogućem djelovanju kapilarne vlage iz podloge.

Neravnine i oštećenja podloge potrebno je sanirati ORSO reparaturnim mortovima:

· ORSOsan 02 – za neravnine do 6 mm

· ORSOfix I – za neravnine do 6 mm (brzovezujuči reparaturni mort)

· ORSOsan 04 – za neravnine do 50 mm

Za izravnavanje većih podnih površina mogu se koristiti samonivelirajuće mase ORSOPOD SNM i ORSOPOD SNM normal.

DODATNO ARMIRANJE I SUSTAVSKA RJEŠENJA

Za armiranje hidroizolacijskog sustava koristiti ORSOband AO145 ili ORSOband AO105 alkalno otporna armaturna mrežica. Armaturna mrežica uranja se u prvi sloj hidroizolacije te se valjkom ili gleterom utiskuje u svježi materijal radi uklanjanja zarobljenog zraka. Drugi radni korak mora u potpunosti pokriti armaturnu mrežicu.

Na spojevima horizontalnih i vertikalnih površina te dilatacijama koristiti ORSOband elastične dilatacijske trake.

Kod ugradnje završnih keramičkih obloga preporučuje se uporaba ORSObond sustava ljepila.

Za vanjske površine preporučuje se ORSObond Flex, dok se za bazenske sustave preporučuju ORSObond Hyper Flex ili ORSObond Ultraflex.

PRIPREMA MATERIJALA

Sadržaj vreće od 20 kg pomiješati s približno 3,5 – 4,8 litara čiste vode.

Miješati električnom miješalicom pri malom broju okretaja najmanje 3 minute, do postizanja homogene mase bez grudica.

Količinu vode potrebno je prilagoditi načinu ugradnje i stanju podloge. Prekomjerno dodavanje vode može negativno utjecati na konačna svojstva proizvoda.

UGRADNJA

Prvi sloj proizvoda ORSOSAN elastic nanosi se četkom, valjkom ili gleterom u ravnomjernom sloju.

Drugi sloj ugrađuje se nakon približno 4 sata pri temperaturi od +20 °C ili nakon što prvi sloj postane dovoljno suh za daljnju obradu.

Drugi sloj potrebno je nanositi okomito na smjer nanošenja prvog sloja.

Ukupna debljina sustava mora biti prilagođena zahtjevima projekta i predviđenom opterećenju vodom.

Temperature ugradnje:

podloga +5°C min. do +25°C max,

zraka +5°C min. do +25°C max.

ALAT I ČIŠĆENJE

Za ugradnju koristiti četke, valjke, zidarske žlice, gletere i špahtle.

Alat i pribor potrebno je očistiti vodom odmah nakon završetka radova.

Za uklanjanje eventualnih ostataka materijala s drugih površina preporučuje se koristiti sredstvo ORSObet cleaner.

Stvrdnuti materijal može se ukloniti isključivo mehaničkim putem.

NAPOMENE

Za dugotrajna i kvalitetna rješenja obavezno koristite ORSOband armaturne mrežice.

Hidroizolacijski premaz potrebno je zaštititi od prebrzog isušivanja, izravnog sunčevog zračenja, kiše i mraza tijekom ugradnje i vezivanja.

Sustav je namijenjen zaštiti od pozitivnog tlaka vode do deklariranih vrijednosti. Kod negativnog tlaka vode pritisak ne smije premašiti prionjivost hidroizolacijskog sustava na podlogu.

Izbjegavati dugotrajan kontakt svježeg materijala s nezaštićenim metalnim površinama zbog mogućnosti pojave korozije.

PAKIRANJE

U dvoslojnim plastificiranim natron vrećama od 20 kg.

ROK UPORABE

               
12 mjeseci u zatvorenoj ambalaži u suhim i zatvorenim prostorijama na temperaturi +5°C do +25°C.
KONTROLA KVALITETE

Sustav kontrole kvalitete provodi se u skladu s važećim građevinskim propisima i

normama.

Kontrola obuhvaća:
· internu kontrolu proizvodnje koju provodi ORSO d.o.o. 
· ispitivanja koja provode ovlašteni i akreditirani građevinski laboratoriji. 

MJERE SIGURNOSTI

· Koristiti zaštitne rukavice i zaštitne naočale. 

· Nakon rada ruke oprati vodom i sapunom te nanijeti zaštitnu kremu. 

· Proizvod može izazvati nadraženost kože. 

· Za dodatne informacije pogledati Sigurnosno-tehnički list proizvoda ORSOHIDROPLAST.

NAPOMENA

Tehnički podaci navedeni u ovom tehničkom listu dobiveni su laboratorijskim ispitivanjima i praktičnim iskustvima tvrtke ORSO d.o.o.

Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.

Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe.

ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova.

Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

